
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 87

din 29 mai 2013

privind  închirierea unor terenuri, preluarea 

unui contract de închiriere şi modificarea unui contract de închiriere                        

Consiliul Local al Municipiului Sighişoara, întrunit în şedinţă ordinară;              
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10196/08.05.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere cererile unor persoane, adresate Primăriei Municipiului Sighişoara, cu referire la închirierea unor terenuri în vederea amenajării unor terase sezoniere, respectiv preluarea unui contract de închiriere a unui teren, ca urmare a dobândirii în proprietate a construcţiei – chioşc de difuzare a presei, precum şi modificarea unui contract de închiriere;

Ţinând cont de faptul că în urma închirierii terenurilor, respectiv preluării sau modificării unor contracte de închiriere nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Văzând şi prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;

Luând în considerare prevederile Legii nr. 213/1998 privind bunurile proprietate publică, cu modificările şi completările ulterioare;

Ţinând cont că prin închirierea terenurilor, respectiv preluarea contractului de închiriere şi modificarea unui contract de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 10195/08.05.2013, prin care, se propune închirierea terenurilor pentru amenajarea unor terase sezoniere, respectiv preluarea sau modificarea unor contracte de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b’’ şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:
Art.1. (1) Se aprobă închirierea directă a suprafeţei de 51  mp. teren, situat în faţa unităţii de alimentaţie publică din Municipiul Sighişoara, str. Mihai Viteazu nr. 10, în scopul amenajării unei terase sezoniere de alimentaţie publică, către I.I. SZASZ ATILLA., conform planului anexa nr. 1 la prezenta.

(2) Chiria va fi de 6,00 lei/mp./lună stabilită conform art. 3 lit. d) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi  va fi indexată semestrial cu indicele de inflaţie .

(3) Durata închirierii va fi de 5 (cinci) luni, începând cu data de 01.06.2013.

(4) Dacă intreprinderea individuală nu ridică terasa amenajată la expirarea termenului din contractul de închiriere, va achita în continuare chiria stabilită, indexată cu indicele de inflaţie semestrial, pe toată durata menţinerii amenajării.

Art. 2. (1) Se aprobă închirierea directă a suprafeţei de 10,00  mp. teren, situat în faţa unităţii de alimentaţie publică din Municipiul Sighişoara, str. Morii nr. 7, în scopul amenajării unei terase sezoniere de alimentaţie publică, către S.C. JULIUS AMBROSIUS SRL., conform planului anexa nr. 2 la prezenta.

(2) Chiria va fi de 6,00 lei/mp./lună stabilită conform art.3 lit. d) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi  va fi indexată semestrial cu indicele de inflaţie .

(3) Durata închirierii va fi de 5 (cinci) luni, începând cu data de 01.06.2013.

(4) Dacă societatea comercială nu ridică terasa amenajată la expirarea termenului din contractul de închiriere, va achita în continuare chiria stabilită, indexată cu indicele de inflaţie semestrial, pe toată durata menţinerii amenajării.

Art. 3. (1) Se aprobă preluarea, începând cu data de 01.06.2013, a contractului de închiriere nr. 36/2009, având ca obiect terenul ocupat de construcţia – chioşc de difuzare a presei şi comercializarea de produse nealimentare, situat în Municipiul Sighişoara, str. Morii f.nr, în suprafaţă de 5,00 mp., de către LĂCĂTUŞ ELISABETA., întrucât aceasta a dobândit prin cumpărare construcţia – chioşc, de la actualul chiriaş al terenului, S.C. MANICOST SERVIMPEXIG S.R.L.

(2) Chiria va fi de 10,00 lei/mp./lună, stabilită conform art. 1 lit. b) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi  va fi indexată semestrial cu indicele de inflaţie .

(3) Clauzele contractuale din contractul de închiriere nr. 36/2009 îşi menţin valabilitatea între Municipiul Sighişoara şi Lăcătuş Elisabeta.
Art. 4. (1) Se aprobă modificarea contractului de închiriere nr. 163/2006, aşa cum a fost modificat şi completat prin actul adiţional nr. 1/2010, încheiat între Municipiul Sighişoara şi Covaciu Coroian Mihaela (fostă Coroian), în sensul suplimentării suprafeţei de teren închiriate de la 72 mp. la 349 mp. teren curţi – construcţii, aferent construcţiei, conform înscrierilor din C.F. nr. 50712, nr. cad. 50712 şi ca urmare a unificării apartamentelor existente, proprietarii actuali ai construcţiei fiind COVACIU -  COROIAN MIHAELA căsătorită cu COVACIU -  COROIAN MARIAN, imobilul fiind situat în Municipiul Sighişoara, str. Ilarie Chendi nr. 23.

(2) Începând cu data de 01.06.2013, chiria va fi de 261,75 lei/an, respectiv 0,75 lei/mp./an, stabilită conform  art. 4 (1) din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr.2/15.01.2013 şi  va fi indexată cu indicele de inflaţie anual.

(3) Modificarea contractului de închiriere nr. 163/2006, aşa cum a fost modificat şi completat prin actul adiţional nr.1/2010, se va face prin act adiţional, începând cu data de 01.06.2013.
Art.5. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.6.  Prin grija d-rei Anca Fleşariu, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                
    Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia economică ;

1 ex.Direcţia administrarea patrimoniului ;

1 ex. Arhitect şef ;
9 ex. AF/FM

